Alliansen - Alternativ For Norge

Alliansen - Alternativ for Norge, tidlegare Alliansen, er eit norsk høgreradikalt politisk parti. Partileiaren Hans Jørgen Lysglimt Johansen har ved fleire høve stått fram med rasistiske og andre ekstremistiske haldningar. Partiet nominerte i 2021 dessutan fleire listekandidatar med forankring i nynazistiske miljø.

Alliansen blei skipa i 2016, og har hatt låg oppslutning ved val. Ved stortingsvalet 2021 fekk partiet  røyster, som svarar til 0,1 % av gjevne røyster. Alliansen mista partistønaden i oktober 2023 fordi det ikkje oppfylte minstekrava for slik stønad, ifølge partilovnemnda.

Alliansenungdommen er ungdomslaget til partiet.

Partiet er kritisert for å fremme høgreekstreme interesser. Ei rekkje framståande politikarar frå Framstegspartiet og Raudt har offentleg teke avstand frå Alliansen.

 Program og ideologi 
 Einmannsparti 
Partiet er karakterisert av at det dels har berre ein tillitsvald, Hans Jørgen Lysglimt Johansen, og dels ikkje har medlemmar. Mest sentralt er at partiet ikkje har partiprogram. I staden er alle kandidatane fristilte kvar for seg og svarar ikkje for andre enn seg sjølv. Alle kan nominere kandidatar til Alliansen sine lister. Ein kan også nominere seg sjølv. Nominasjonar blir behandla i forumet til partiet. Lysglimt Johansen bestemmer åleine kven som skal stå på listene til partiet, ifølgje han sjølv basert på kriteria «sanndruelighet» og «mot».«Alliansens konspirasjonsproblem», John Færseth, innlegg hos Antirasistisk Senter, 22. mai 2017

 Ideologi 
Alliansen har koplingar til det nynazistiske miljøet i Noreg. Leiaren for partiet er kjend for ei rekkje antisemittiske utsegner.

Hovudsaka til Alliansen er ifølgje Lysglimt Johansen å få Noreg ut av EØS- og Schengen-avtalane med EU. Partiet er også oppteke av å stanse innvandring i tillegg til endringar i det demokratiske systemet.

Alliansen har blitt kritisert for gjentekne gongar å ha gjeve uttrykk for framandfiendslege og rasistiske haldningar. På grunn av dette har ei rekkje politikarar frå Framstegspartiet og Raudt offentleg teke avstand frå Alliansen.

Statsvitaren Hilmar Mjelde har skildra Alliansen som høgrepopulistisk og -radikalt og ein variant av den politiske stilen og plattforma til Donald Trump. Lysglimt Johansen markerte seg under valkampen i 2016 som ein uttalt Trump-tilhengjar i Noreg. Mjelde skildra partiet som Lysglimt Johansen sitt private foretak og eit personalistisk parti på same måten som Mogens Glistrup sitt parti, Fremskridtspartiet, i Danmark, Anders Langes parti i Noreg og Silvio Berlusconi sitt Forza Italia i Italia. Lysglimt Johansen har sagt tydeleg at Alliansen var basert på den politiske suksessen til Trump, og at han særleg er fornøgd med Trump som eit maskulint førebilete som står for forandring og imot fake news.

Alliansen har ikkje eit tradisjonelt partiprogram. Partiet baserer seg på nasjonalistiske idéar og slagord som «Norge først!». Innvandringsmotstand går fram av partiutsegner som vesentleg ved sidan av nasjonal suverenitet. Carline Tromp skriv at ordbruken til Alliansen minner om alt-right.

Ein listetopp i Kongsberg ved 2023-valet erklærte seg som nazist med hat mot jødar, «negrar» og «sodomittar».

 Historikk 
Alliansen - Alternativ for Noreg blei stifta 22. november 2016 som «Alliansen» og registrert i Partiregisteret av Hans Jørgen Lysglimt Johansen den 5. januar 2017. Partiet blei sletta i februar 2021, og eit nytt parti med namnet Alliansen - Alternativ for Norge blei registrert.Se oppdaterte opplysninger i Partiregisteret; besøkt 7. mai 2021.

I 2016 profilerte Hans Jørgen Lysglimt Johansen seg som Donald Trump-supportar. Eit partiinitiativ med same namn blei tidlegare same haust initiert av Mikkel Dobloug der Christian Tybring-Gjedde var tiltenkt som leiar.

 Forsøk på etablering i Rogaland 
Hausten 2020 kjøpte ein mann, som var oppført som førstekandidat på Alliansen si liste i Rogaland, eit hus i Sola kommune for å etablere eit hovudkvarter for Alliansen der. Dette førte til ein tverrpolitisk motstand så vel i kommunen som i Rogaland fylke mot nærværet og ideologien til Alliansen. I desember 2020 blei det kjend at huseigaren hadde selt huset vidare, og trekt seg frå Alliansen si liste i Rogaland.

 Nytt parti 2021 
Partinamnet «Alliansen» blei sletta frå partiregisteret 16. februar 2021. Same dag blei det nye partiet «Alliansen – alternativ for Norge» nyregistrert. Partilovnemnda avgjorde at partistøtta til det fjerna partiet skulle opphøyre, og at det nye partiet ikkje hadde rett til å overta denne stønaden. Partileiinga grunngav nyopprettinga med at det ville vere enklare å samle inn 5 000 underskrifter nasjonalt enn 500 underskrifter i kvar valkrins.

 Valresultat 
 Stortingsvalet 2017 
Partileiar Lysglimt Johansen gjekk i august 2017 ut og sa at «han tror flere partifeller er med i Den nordiske motstandsbevegelsen».

Partiet stilte lister riksdekkjande i alle fylke ved stortingsvalet 2017 og fekk ei oppslutning på 0,11 prosent, i alt  røyster.

I skulevalet 2017 fekk Alliansen 0,9 % av røystene. Ved Sam Eyde videregåande skule i Aust-Agder, den einaste skuledebatten der Lysglimt Johansen kunne stille, fekk Alliansen 8 %. Valler videregåande skule i Bærum hadde den høgaste oppslutninga for Alliansen med 9,7 %, sjølv om legitimiteten rundt denne oppslutninga er omdiskutert.

 Kommunestyre- og fylkestingsvalet 2019 
Alliansen blei våren 2019 nekta åtgang til Arendalsuka, blant anna fordi Alliansen blei sett på som hatefull og Arbeidarpartiet truga med boikott.

På Oslolista førte partileiaren Lysglimt Johansen opp fleire framståande FrP-politikarar, blant anna Jøran Kallmyr, som på det tidspunktet var justisminister i koalisjonsregjeringa til Erna Solberg, og Carl I. Hagen.

Ved kommunestyre- og fylkestingsvalet 2019 stilte partiet liste i to kommunar, og fekk totalt 639 røyster.

 Stortingsvalet 2021 
Fredriksstad Blad og Drammens Tidende rapporterte i desember 2020 at partiet verva underskrifter til valet under slagordet «Nei til bompenger.» Dette blei kritisert av lokale «bomringlister» som Nei til bomring i Drammen og Folkeaksjonen Nei til mer bompenger i Fredrikstad og Sarpsborg.

Kommunaldepartementet påla partiet å tilbakebetale tre fjerdedelar av partistønaden det hadde fått for 2021, sidan det hadde sletta seg sjølv frå Partiregisteret og oppretta ei ny registrering under det nye namnet «Alliansen – alternativ for Norge», sidan nyregistrerte parti treng færre underskrifter for å kunne stille til stortingsval.

Under valkampen i 2021 dukka Alliansen opp på Valler videregåande skule med plakatar der det stod «stopp døds-kvaksinen», og tilbaud 500 kroner for å ikkje ta coronavaksine.

Alliansen fekk 1,4 % (1 747 røyster) på landsbasis i skulevalet i Noreg 2021.

Partiet stilte lister riksdekkjande i alle fylke ved stortingsvalet 2021 og fekk ei oppslutning på 0,1 prosent, i alt 2 489 røyster.

 Kommunestyrevalget 2023 
Alliansen si liste til kommunevalet i Oslo inneheldt komikarar, personar frå ulike politiske parti, med fleire.«Alliansen - Alternativ for Norge  Kommunestyrevalg 2023 i Oslo», Valgdirektoratet, 2023 Johan Golden var oppført som fyrstekandidat. Han blei mot sin vilje ført opp også på liste ved kommunevalet for Alliansen i 2019. Golden heldt då ein pressekonferanse om forholdet og uttrykte at han var fullstendig ueinig med Lysglimt Johansen.«Provoserer med Pride-liste», Dagbladet, 29. mars 2023

Ved fylkestingsvalet i 2023 fekk partiet 0,1 % for Noreg som heilskap.

 Alliansenungdommen 
I 2018 gjorde ungdomsorganisasjonen seg merka ved å dele ut falske laupesetlar i Oslo; laupesetlane var tilsynelatande frå Miljøpartiet Dei Grøne (MDG), med påstand om at MDG forsvarte barneekteskap. MDG melde Alliansen til politiet for urettkomen bruk av andres identitet, som er straffbart etter straffelova § 202 og kan medføre opptil 2 års fengsel.

Kjelder

Denne artikkelen bygger på «Alliansen - Alternativ for Norge» frå , den 23. oktober 2023.  

Bakgrunnsstoff



Kategori:Norske politiske parti
Kategori:Konservative parti
Kategori:Politiske parti skipa i 2016
Kategori:2016 i Noreg